alexandrainst/scandi-wiki huggingface dataset:
Sør Amfi

Sør Amfi er en flerbrukshall i Arendal, og ble åpnet 3. september 2012 klokken 19.45 av Marit Breivik, tidligere trener for Norges kvinnelandslag i håndball.

Hallen ligger vegg i vegg med Sam Eyde videregående skole på Myra, og ble bygget samtidig med skolen, som har idrettsfaglinje. Aust-Agder fylke har inngått langsiktige leieavtaler for bruk av anlegget i forbindelse med idrettslinjen på skolen. Hallen er hjemmebane for ØIF Arendal.

Kostnadene på bygget kom på nær 270 millioner norske kroner. Hallen har 7 000 kvadratmeter gulvflate, med plass til 2 000 publikummere, med mulighet for utvidelse til 3 000, som da er landsdelens største innendørs håndballanlegg. Sparebanken Sør er sponsor av hallen, og betalte åtte millioner kroner for navnrettigheten. Avtalen gjelder for 20 år.

Fra før lå Arendal og omegn kunstisbane og en kunstgressbane på stedet.

Baner 
Tennishall – 3 000 kvm
Turnhall – 3 000 kvm
Kunstgressbane (ute)
Rullebrettbane (ute)
Sandhåndballbane (ute)
Minitennisbane (ute)
To sandvolleyballbaner (ute)
To basketballanlegg (ute)
Tre tennisbaner (ute)

Kilder 
Agderposten 30. november 2010 s.9

Eksterne lenker 
 Agderposten - Bildeserie
 Arendal kommune - SØR amfi
 Arendal kommune - SØR amfi Flickr bilder
 Arendal kommune - Informasjonsavis om åpningsfesten (PDF-fil)

Idrettsanlegg i Agder
Idrettshaller i Norge
Sport i Arendal
Byggverk i Arendal
Christine Meyer

Christine Meyer (født 10. november 1971) er en norsk sanger, danser og skuespiller. Hun spilte hovedrollen som Tina Turner i sceneshowet Tina - Simply The Best.

Diskografi

Singler 
 Ti tusen tanker (1996)
 Whenever the Rain Falls (1996), med V.I.B.E.
 Frozen (2014)
 Come Dive with Me (2015)

Klondike 
 Klondike (1991)

Deltar på 
 Conception: The Last Sunset (1991)
 Jannicke: World of Wisdom (1992)
 Teencats: Footstompin' (1993)
 Funhouse: Big (1993)
 Vidar Johnsen: Cover Me (1995)
 Peer Gynt: Første akt (1995)
 Shortcut: Come Along (1996)
 Lava: The Very Best of Lava (1996)
 Shortcut: Straight Physical (1996)
 Peer Gynt: The King of Mountain Blues (1996)
 Creation: Time (1997)
 Creation: Vibes (1997)
 Linda Kvam: Looking Through the Eyes of a Child (1997)
 Geir Wentzel Band: 97% Soul (1997)
 Brødrene Dal: Brødrene Dal på vikingtokt (1997)
 Mohr: Små søte jenter i små søte biler (1998)
 Linda Kvam: Refused (1998)
 Hanne Krogh: Vestavind (1998)
 Øystein Sunde: Nå er begeret nådd (1999)
 Fridtjof: Fridtjofs helaften (1999)
 Jul i Blåfjell: Jul i Blåfjell (1999)
 The Walt Disney Company: Donalds norske Disney-favoritter (2000)
 Alan Vochec: Is... (2002)
 Øystein Sunde: Sundes verden – 52 av de aller beste (2006)
 The Walt Disney Company: Disney – Største norske hits (2008)
 Åge Sten Nilsen: Glamunition (2009)
 The Walt Disney Company: Sangstund med Mikke og Manny (2011)
 Odd Børretzen & Lars Martin Myhre: Noen ganger er det over – 30 år med Børretzen & Myhre (2012)
 Marianne Solberg: Going to Hawaii (2015)
 Marianne Solberg: Procrastinated (2015)
 Trine Rein: The Well (2017)
 Petter Samuelsen: Songs in PolyGram Publishing (2017)
 Petter Samuelsen: A Journey In Tunes 1991–2018 (2018)

Filmografi 
 Skjønnheten og udyret (1991), «andre stemmer»
 Herkules (1997), «Muse - Terpsikore»
 Toy Story 2 (1998), «andre stemmer»
 Pokémon - The First Movie (1999), «andre stemmer»
 Mikke Mus og vennene hans feirer jul (1999), «andre stemmer»
 Et kongerike for en lama (2000), «andre stemmer»
 Donald Ducks juleønsker (2000), «andre stemmer»
 Den lille havfruen 2 (2000), «andre stemmer»
 Lady og Landstrykeren II – Fant på eventyr (2001), «Angel (sangstemme)»
 To gode venner 2 (2006), «andre stemmer»

Eksterne lenker 
  Christine Meyer på Filmfront

Norske stemmeskuespillere
Norske sangere
Sykling under Sommer-OL 2008 – BMX menn

Herrenes BMX under Sommer-OL 2008 to plass den 20. til 22. august 2008 på Laoshan BMX Field.

Kvartfinaler

Heat 1

Heat 2

Heat 3

Heat 4

Semifinaler

Semifinale 1

Semifinale 2

Finale

Sykling under Sommer-OL 2008
Elbsandsteingebirge

Elbsandsteingebirge (tsjekkisk: Děčínská vrchovina, Labské pískovce eller Labské pískovcové pohoří, «Sandsteinsfjellene ved Elben») er et fjellområde i det øvre løp av Elben i Sachsen (Tyskland) og det nordlige Böhmen (Tsjekkia). Fjellene er som navnet tilsier i det vesentlige av sandstein og utgjør en del av det større Mittelgebirge. Elbsandsteingebirge er ca 700 km² stort og har topper opptil 723 meter over havet. Den tyske delen kalles vanligvis Sächsische Schweiz (Saksiske Sveits) og den tsjekkiske České Švýcarsko (Böhmiske Sveits). Idag brukes også betegnelsen på tysk Sächsisch-Böhmische Schweiz og på tsjekkisk Českosaské Švýcarsko.

Geografi 
Elbsandsteingebirge strekker seg ut på hver side av Elben mellom den tsjekkiske byen Děčín (tysk: Tetschen-Bodenbach) og Pirna i Sachsen. Den østlige grensen går langs en linje mellom Pirna, Hohnstein, Sebnitz, Chřibská, Česká Kamenice til Děčín. Den vestlige grensen følger fra Pirna langs Gottleubadalen til Erzgebirgskamm og deretter langs elven Jílovský potok (Eulaubach) til Děčín. Den høyeste toppen i fjellene er den 723 meter høye Děčínský Sněžník (Hoher Schneeberg) i Tsjekkia, mens Grosse Zschirnstein med sine 561 meter er den høyeste på tysk side.

I Elbsandsteingebirge finnes nasjonalparkene Sächsische Schweiz og České Švýcarsko.

Historie 
Den sandsteinen som idag former landskapet, var for millioner av år siden sjøbunn. Store elver brakte sand og sedimenter til området og skapte i krittiden en kompakt sandsteinsplate ca 20 x 30 kilometer bred og opp til 600 meter tykk. Da sjøen forsvant for ca 80 millioner år siden begynte formingen av fjellene gjennom erosjon.

Turisme 
Elbsandsteingebirge har vært et turistmål i mer enn 200 år og for klatrere i mer enn 100 år. Steder av interesse er Basteiklippene nær Rathen, festningen  ved Königstein, Prebischtor, Schrammsteine, Pfaffenstein, elvedalene til Kirnitzsch og Kamenice. Det finnes ca  klatreruter og mer enn  topper i området. Besøkende kan også betrakte landskapet fra sykkelveien langs Elben eller en av verdens eldste elvedampere. Kildene i Bad Schandau har fra 1730 trukket til seg helseturister.

Referanser

Eksterne lenker 
 

Fjell i Sachsen
Fjellkjeder i Tsjekkia
Landkreis Sächsische Schweiz-Osterzgebirge
F.A.K.S

F.A.K.S er et countryrockband fra Reipå i Nordland. F.A.K.S ble startet i 2006 og har siden den gang spilt over hele Nord-Norge.

Bandet synger på dialekt og tekstene omhandler alt fra kvinnfolk til snøscootere.  Vokalist Ståle Andersen har skrevet de fleste tekstene sammen med Frank Robert Svendsgård.

Besetning pr. 1. november 2010 
Ståle Andersen: Vokal og gitarer
Frank Robert Svendsgård: Piano,synth, trekkspil
Ken Roar Sandberg: Trommer
Arvid Marken: Bass, kor
Aleksander Eriksen: Steelgitar
Eivind Mikalsen: sologitar, mandolin, kor.

Utgivelser 
Fri og litt farlig (CD) Bare bra musikk (2010)

Eksterne lenker 
 

Norske countryband
Band etablert i 2006
Andries de Graeff

Andries de Graeff (født 16. februar 1611 i Amsterdam, død 30. november 1678 samme sted), ridder an det tysk-romerske rike,  var en hollandsk statsmann og borgermester av Amsterdam. 

I Den nederlandske gullalderen styrte De Graeff sammen med sin bror Cornelis og sin nevø Johan de Witt Generalstatene.

Liv og virke

Bakgrunn
Andries de Graeffs familie besto av faren Jacob Dircksz de Graeff som var borgermester i Amsterdam, moren Aeltje Boelens Loen. Familien hans tilhørte i en lang periode den styrende klasse i deres hjemby.

I 1655 giftet han seg med Elisabeth Bicker van Swieten, datteren til Cornelis Bicker og  Aertge Witsen. De Graeff studerte jus ved Universitetet i Poitiers. Han tok sin magistergrad i 1634.

Karriere
I de følgende årene arbeitet han som varamedlem av fiansministerium i Den Haag. 

I 1653 ble De Graeff gjennom sin bror Cornelis de Graeff rekenmeester (finansminister) av Holland og West-Friesland i Den Haag. Gjennom hans ledelse ble det i 1654 erklært fred med England, og Westminster-avtalen undertegnet. I disse turbulente tider utgjorde hans rådgiver Coenraad van Beuningen en stor støtte. I 1657 ble De Graeff borgermester av Amsterdam. Hans periode som statsmann var preget av en sterk økonomisk vekst og selve høydepunktet i den såkalte «Nederlandske gullalderen».

Etter at Nederland i 1672 (det rampjaar) igjen hadde erklært krig med England, Frankrike, Köln og Münster kollapset den nederlandske regjeringen under Johan de Witt; De Witt ble myrdet av en godt organisert «lynsjemobb», og De Graeff tapte sitt amsterdamske regentskap. Vilhelm III av Oranien ble så stattholder. De Graeff flyttet unna, til Utrecht.

Referanser

Litteratur 
 Israel, Jonathan I. (1995) The dutch Republic – It`s Rise, Greatness, and Fall – 1477-1806 Clarendon Press, Oxford, ISBN 978-0-19-820734-4
 Zandvliet, Kees (2006) De 250 rijksten van de Gouden Eeuw: kapitaal, macht, familie en levensstijl blz. 77 tm 79 uitg. Nieuw Amsterdam, Amsterdam, ISBN 90-8689-006-7
 Burke, P. (1994) Venice and Amsterdam. A study of seventeenth-century élites.

Eksterne lenker 
 
 Biografi (nederlandsk)
 Biografi (nederlandsk)
 Andries de Graeff - Triumpf of Peace (en)
 Pieter C. Vies: Andries de Graeff (1611-1678) `t Gezagh is heerelyk: doch vol bekommeringen (nederlandsk)
 Andries de Graeff malt av Rembrandt van Rijn
 Andries de Graeff malt av Artus Quellinus

Nederlandske politikere
Nederlandske borgermestere
Personer fra Amsterdam
Fødsler i 1611
Dødsfall i 1678
Studentuke

En studentuke er en festival eller et arrangement som arrangeres av studentsamfunn, elevforeninger eller andre studentforeninger. De varierer i lengde ved de ulike lærestedene, fra én til to uker ved de fleste lærestedene til nesten fire i Trondheim og Ås.

Flere av disse studentukene har som formål å tjene inn penger til sine respektive studentsamfunn og elevforeninger. Flere har også en revy i programmet sitt. Ellers har arrangementene lite til felles, annet enn at de gjerne består av en mer intensiv enn normalt periode med konserter, fester og andre sosiale arrangementer.

Studentuker i Norge 

Studentkultur
Massapequa

Massapequa er et tettsted i Nassau County på Long Island i den amerikanske delstaten New York.

Kjente folk fra Massapequa 
 Baldwin-brødrene (Alec, Daniel, William og Stephen), skuespillere
 Elliot Easton, gitarist
 William Gaddis (1922–1998), forfatter
 Brian Setzer, gitarist
Jerry Seinfeld 

Nassau County (New York)
Dynamo Mjøsa Fotballklubb

Dynamo Mjøsa Fotballklubb (stiftet 19. november 2007) er en fotballklubb fra Oslo. Klubbens spillere kom i utgangspunktet fra områder rundt Mjøsa, derav navnet. Klubben startet i seriesystemet i 2008 i 8. divisjon og er per 2022 i 6. divisjon. Spillende trener, Lars Fredrik Raddum, og spilleren med både flest kamper og flest mål i Dynamo Mjøsas historie, Rune Engen, er i 2022 de to eneste gjenværende spillerne fra oppstarten i 2007. I 2016 endte klubben på en rekordsterk 5.-plass i 5.div. Toppscorer var Rune Engen med 12 mål.

Generell statistikk 
 Tilskuerrekord: 517 mot Lyn, 8. september 2010
 Flest klubbkamper: Rune Engen – 184
 Flest scoringer: Rune Engen – 72
 Beste serieprestasjon: 5.-plass i 5. divisjon (2016)
 Beste cupprestasjon: aldri deltatt
 Største seier: 12–0 mot Sørkedalen, 24. august 2011
 Største tap: 1-10 for Bærumsløkka, 28. juni 2012

Serien 2008-

Tabellen 2020

Eksterne lenker
 

Fotballag i Oslo
Fotballag etablert i 2007
Kosala

Kosala (devanagari: कोसल) er en historisk region i India, som omtrentlig tilsvarer området til regionen Oudh i den nåværende indiske delstaten Uttar Pradesh. I den theravādabuddhistiske tekstsamlingen Anguttaranikaya innenfor Sutta pitaka, såvel som i jainteksten Bhagavati sutra, beskrives Kosala som en av de 16 (Solasa) Mahajanapadas (mektige riker) i det 6. århundre f.Kr. Dets kulturelle og politiske styrke ga det en status som stormakt. Riket ble svekket gjennom en serie med kriger mot nabolandet Magadha, og i det 4. århundre f.Kr. ble Kosala absorbert av Magadha. Kosala hadde tre større byer – Ayodhya, Saket og Sravasti, og en rekke mindre byer hvorav de mest kjente er Setavya, Ukattha, Dandakappa, Nalakapana og Pankadha. Avodhya beskrives i Puranaene som hovedstaden i Kosala under kong Ikshvaku og hans etterkommere. Sravasti var hovedstaden i Kosala mellom det 6. århundre f.Kr. og det 6. århundre e.Kr.

Jernalderen
Historiske stater og riker i Sør-Asia
Uttar Pradesh
Groupon

Groupon er et «dagens tilbuds»-nettsted med global tilstedeværelse. Tjenesten ble lansert i november 2008 og de første markedene for Groupon var Chicago, Boston, New York City og Toronto. 

Pr. oktober 2010 betjener Groupon mer enn 250 markeder i Nord-Amerika, Europa, Asia og Sør-Amerika.

I slutten av 2010 ble det spekulert at Google hadde budt på selskapet.

I Norge ble Groupon lagt ned i november 2015.

Referanser

Eksterne lenker 
 

Nettsteder
Selskaper etablert i 2008
Lavrans Solli

Lavrans Solli (født 21. februar 1992 i Oslo, oppvokst i Bergen) er en norsk svømmer som representerer Bergens Svømme Club.

Solli fikk bronse i 100 meter rygg i Sommer-OL for ungdom 2010. I november 2010 tok Solli tre junior-NM-gull (50, 100 og 200 meter rygg) i Bergen.

Under Europeisk langbanemesterskap i svømming 2012 senket Solli sin egen norgesrekord på 100 meter rygg fra 56,08 til 54,83.

Solli deltok i 100 meter rygg under sommer-OL 2012, hvor han kom på sjetteplass i sitt heat med tiden 55,00. Det gav ham en 26.-plass i kvalifiseringen, og holdt ikke til plass i semifinalen.

Lavrans Solli forbedret den norske rekorden på 50 meter rygg fire ganger i kortbane-EM 2012 i Chartres i Frankrike. Han startet med å sette norsk rekord med 24,07 i forsøket, mens han på 1. etappe i mixed stafett forbedret den til 23,89. Den gamle rekorden fra EM i fjor var på 24,52. Solli endte til slutt på fjerdeplass på 50 meter rygg, og slo ny nordisk rekord. Den nye rekorden er 23,51.

Han deltok i første sesong av Farmen kjendis og ble utslått i uke 5.

Meritter 
 Norsk rekordholder på 50m rygg 2010-2012
 mixed stafett, Kortbane-EM i svømming 2012, Chartes, Frankrike
 26.-plass, 100m rygg, Sommer-OL 2012, London
 100m rygg, Ungdoms-OL 2010, Singapore

Medaljer i norske mesterskap

Referanser

Eksterne lenker 
 
 

Norske svømmere
Norgesmestere i svømming
Deltakere under Sommer-OL for ungdom 2010
Deltakere for Norge under Sommer-OL 2012
Svømmere under Sommer-OL 2012
Kongepokalvinnere i svømmesport
Fødsler i 1992
Svømmere for Bergens Svømme Club
Svømmere for Bærumsvømmerne
Farmen-deltakere
Abimelek (dommer)

Abimelek (hebraisk אֲבִימָלֶךְ) er i henhold til Dommernes bok i den hebraiske Bibelen en sønn av den store dommeren Gideon. Hans navn kan således bli tolket som «Min far, kongen». Navnet «Abimelek» indikerer således et arvelig krav på retten til styre (som konge), men var også en vanlig navn for filistiske konger, se Abimelek for andre bibelske personer med samme navn.

Abimelek var derimot kun sønnen av Gideons frille, og for å hevde sitt krav på å herske over Manasses stamme var han nødt til å bruke militær makt. Støttet av slektningene til mor fikk han drept alle sine halvbrødre, som skal ha utgjort hele sytti av, «på én stein» i Ofra. Kun den yngste, Jotam, unnslapp ved å skjule seg. Deretter gjorde alle mennene «Abimelek til konge, ved eika der minnesteinen står i Sikem». Abimelek styrte i kun tre år i Sikem etter at hans far var død. «Da sendte Gud en ond ånd som vakte strid mellom Abimelek og mennene i Sikem, så de sviktet Abimelek.»

Abimelek var i henhold til Bibelen en hersker uten prinsipper og altfor ambisiøs og gikk ofte i krig mot sine egne. Da han var opptatt av å slå ned et opprør i byen Tubas ble han truffet i hodet av en kvernstein så hodet sprakk. Da han forsto at han var dødelig såret ba han sin våpensvein om drepe ham med sverdet slik at «de ikke skal si at det var en kvinne som slo meg i hjel!»

I henhold til Bibelen ble denne skjebnen knyttet til en forbannelse som den unge halvbroren Jotam kom med, og å dø for hånden av en kvinne var åpenbart den ytterste ydmykelse: «Slik gjengjeldte Gud den ugjerningen Abimelek gjorde mot sin far da han drepte de sytti brødrene sine.»

Referanser

Eksterne lenker 
 Abimelech, ved J. Frederic McCurdy, Gerson B. Levi & Louis Ginzberg, Jewish Encyclopedia
 Book of Judges, ved Emil G. Hirsch & Victor Ryssel, Jewish Encyclopedia

Dommere i oldtidens Israel
Arild Retvedt Øyen

Arild Retvedt Øyen (født 19. mars 1946) er en norsk veterinær og diplomat. Han har vært Norges ambassadør i flere afrikanske land og har også vært direktør for Verdens matvareprogram i Madagaskar og Mauritius. Han var Utenriksdepartements spesialutsending til Kongo i perioden 2015-2017 og bidro sterkt til at den fengslede Joshua French ble løslatt i mai 2017.

Øyen er fra Kråkstad i Akershus og er  utdannet veterinær. Han har blant annet vært distriktsveterinær  i Hammerfest og har også arbeidet for NORAD og Landbruksdepartementet. Øyen var fra 1986 til 1988 direktør for Verdens matvareprogram i Madagaskar og Mauritius.

I utenrikstjenesten har Øyen tjenestegjort i afrikanske land. Han har vært spesialråd ved ambassaden i Namibia og ambassaderåd i Tanzania. Øyen ble i 1997 utnevnt til Norges ambassadør i Uganda. Året etter ble han sideakkreditert som ambassadør i Burundi og Rwanda. I 2002 fulgte utnevnelse til ambassadør i Angola, med sideakkreditering til Den demokratiske republikken Kongo og Republikken Kongo året etter, samt til São Tomé og Príncipe i 2004. I 2007 fulgte utnevnelse til ambassadør i Gabon, igjen en sideakkreditering. Øyen ble i 2010 utnevnt til ambassadør i Algerie. I 2011 ble han gitt sideakkreditering til Tunisia.

Øyen er siden 2003 kommandør av Den Kongelige Norske Fortjenstorden. Han er også offiser av Madagaskars nasjonalorden, etter å ha blitt forfremmet fra ridder.

Referanser 

Norske veterinærer
Personer fra Ski kommune
Norske ambassadører
Den Kongelige Norske Fortjenstorden
Fødsler i 1946
Martin Romberg

Martin Romberg (født 3. januar 1978) er en norsk klassisk komponist. Han har studert med bl.a. Michael Jarrell og Klaus-Peter Sattler ved musikkuniversitetet i Wien. Han er kjent for å skrive musikk i post-romantisk stil bygget på temaer fra fantasy litteratur, bildende kunst, verdens mytologi og tegneserier. Han fikk NOPAs musikkpris i 2015 for fiolinkonserten Poemata Minora. Romberg er medlem av NOPA og Norsk Komponistforening og musikalsk leder for Roseslottet i Oslo.

Verk

Orkester 
 Symphony of Saints lyrisk symfoni for sopran og orkester (2019/2020)
 Fëanor (etter Silmarillion av J.R.R. Tolkien) symfonisk dikt (2017)
 Homériade (etter Dimitris Dimitriadis) oratorie for taler og orkester (2015)
 Telperion and Laurelin (etter Silmarillion av J.R.R. Tolkien) symfonisk dikt (2013)
 Quendi (etter Silmarillion av J.R.R. Tolkien) symfonisk dikt (2008) 
 Véttir symfonisk ouverture (2006)
 The Wonderbird (etter et eventyr fra Kasakhstan) symfonisk barneballett i 18 deler (2006/2008)
 Persian Nights symfonisk dikt (2005)

Konserter 
 Flores Malum konsert for klarinett og orkester (2019)
 Poemata Minora (etter H.P. Lovecraft) konsert for fiolin og strykeorkester (2015)
 Ramayan 3392 konsert for accordion og orkester (2012/2013) 
 The Moon konsert for to fioliner og orkester (2009/2010)
 The Tale of Taliesin konsert for alt saxophon og orkester (2007)

Korverk 
 Streghe (etter Etruskiske hymnerfor jentekor (2012)
 Rúnatal (etter stanza 138-146 fra Hávamál) for blandet kor (2012)
 Aradia or the Gospel of the Witches (etter Charles Godfrey Lelands samling av pagane tekster fra Toskana) for blandet kor (2011/2012)
 Eldarinwë Líri (etter alviske dikt av J.R.R. Tolkien) for jentekor (2009/2010)

Piano 
 Tableaux Kitsch etter 3 malerier av Odd Nerdrum (2014)
 Eärendil etter J.R.R. Tolkiens dikt (2013)
 Valaquenta etter Silmarillion av J.R.R. Tolkien (2009)
 Tableaux Fantastiques etter 10 malerier av Jacek Yerka (2008)

Kammermusikk 
 Tableaux Féeriques, les Charmeurs, 13 små stykker for cello og piano (2014)
 The Tale of Slaine, for saxophon kvartett (2010)
 Tableaux Féeriques, les Chuchoteurs, 17 små stykker for alt saxophon og piano (2011)

Diskografi 
 Norwegian Saxophone - Lawo Classics (LWC1162) with Ola Asdahl Rokkones, Fabio Mastrangelo, 2018
 Homériade - Klarthe Records (KLA033), med Orchestre Régional Avignon-Provence, Robin Renucci, 2016
 Witch Mass - Lawo Music (LWM009) med Grex Vocalis, Det Norske Jentekor and Kammerkoret NOVA, 2015
 Sound Waves - Avie Records (AV2266) med Alexandra Silocea, 2013
 Valaquenta, Tableaux Fantastiques - Lawo Classics (LWC1022) med Aimo Pagin, 2011

Diskografi/Lydbibliotek 
 Norse Mysteries - Audio Network (ANW 2937) med London Session Orchestra og Kammerkoret NOVA, 2017
 Scandi Drama - Audio Network (ANW 3203) with London Session Orchestra, 2018

Diskografi/Arrangement 
 300 - Deutsche Grammophon (0289 479 0084 9 CD DDD GH) med Ingolf  Wunder 2013
 Messe I.X-VI.X - Ulver, ULVER-TRICK051, Jester Records 2014

Referanser

Eksterne lenker 
 
 
  Audio Network
  Interview with World Wide Kitsch
  The artists Youtube Channel

Norske komponister
Glasur (mat)

Glasur beskriver flere måter kokker og kakebakere bruker for å heldekke en eller flere av ingrediensene i et måltid eller en rett på. Glasuren dekker vanligvis det meste av det som sees av denne maten, der de mest kjente er kaker og kjøttvarer. Hensikten kan være mer enn pynting, glasur/glasering kan bidra til at matvaren beholder smaken og at uttørring hindres.

Kaker 
Glasur/glasering, etter fransk glace som bl.a. betyr is, kan utføres ved å bruke vann, melis, eggehvite eller forskjellige varianter av fett på, avhengig av hva som skal bli det endelige resultatet på. Avhengig av smaksønske brukes også  hvitt eller brunt sukker, sjokolade, vaniljestang og annet.

Den svært vanlige melissausen som størkner kort tid etter påføring, blir også kalt melisglasur. Denne består hovedsakelig av melis, eggehvite og vann med litt eddik, eventuelt tilsatt konditorfarge.

Kjøtt 
Kjøtt som skal serveres kaldt kan også glaseres. Mest alminnelig er det å glasere skinke. Glasur til denne består vanligvis av honning eller sukker blandet med sennep, eventuelt med andre kryddertilsetninger etter smak. Glasur påføres kokt eller stekt skinke før denne får de siste 20-30 minuttene i stekeovnen.

Fisk 
Også dampet eller ovnsbakt hel fisk kan glaseres, men da etter at den er blitt kald. Denne glaseringen lages gjerne av klaret fiskekraft og gelatin, eventuelt med smakstilsetninger. Glaseringen sprayes eller dryppes på den kalde fisken.

Matlaging
Thor Volla

Thor Volla (født 1929, død 22. november 2008 i Oslo) var en norsk idrettsadministrator og direktør ved Norges idrettshøgskole.

Han var utdannet offiser med rang av oberstløytnant. 

Volla var NIHs første direktør. Han hadde stillingen fra etableringen av NIH i 1968 til han gikk av med pensjon i 1999. I perioden fram til 1989 var Thor både faglig og administrativ leder, fra 1989 og til 1999 inngikk han i delt ledelse sammen med valgt rektor.

Han var Ridder av 1. klasse, St. Olavs orden (1997).

Referanser

Eksterne lenker 
 Bilde av Tjalve og Volla etter seier i Holmenkollstafetten 1953 

Norske idrettsledere
Norske oberstløytnanter
Riddere av 1. klasse av St. Olavs Orden
Delhisultanatet

Delhisultanatet er benevnelsen på flere tyrkiske og afghanske dynastier som regjerte Delhi fra 1206 til 1526. De omfatter Mamlukdynastiet (1206–90), Khiljidynastiet (1290–1320), Tughlaqdynastiet (1320–1413), Sayyiddynastiet (1414–51) og Lodidynastiet (1451–1526). Delhisultanatet ble i 1526 absorbert av det voksende Mogulriket.

 
Historiske stater og riker i Sør-Asia
Stater og territorier etablert i 1206
Stater og territorier opphørt i 1526

ml:ദില്ലി സുല്‍ത്താനത്ത്